2015. gada 17. februārī Noteikumi Nr. 80

Rīgā (prot. Nr. 9  13. §)

**Grozījumi Ministru kabineta 2011. gada 24. maija noteikumos Nr. 408 "Klimata pārmaiņu finanšu instrumenta finansēto projektu atklāta konkursa "Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā" nolikums"**

Izdoti saskaņā ar likuma

"Par Latvijas Republikas dalību Kioto
protokola elastīgajos mehānismos"

10. panta trešās daļas 1. un 2. punktu

Izdarīt Ministru kabineta 2011. gada 24. maija noteikumos Nr. 408 "Klimata pārmaiņu finanšu instrumenta finansēto projektu atklāta konkursa "Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā" nolikums" (Latvijas Vēstnesis, 2011, 92. nr.; 2012, 174. nr.; 2013, 103., 228. nr.) šādus grozījumus:

1. Svītrot 4.1 punktu.

2. Papildināt noteikumus ar 24.1 punktu šādā redakcijā:

"24.1Ja konkursā pieejamo finansējumu palielina vai ja finansējums ir izmantots, atbildīgā iestāde publicē attiecīgu paziņojumu par konkursā pieejamo finansējumu oficiālajā izdevumā "Latvijas Vēstnesis", atbildīgās iestādes tīmekļa vietnē (www.varam.gov.lv) un Vides investīciju fonda tīmekļa vietnē ([www.lvif.gov.lv)](http://www.lvif.gov.lv))."

3. Izteikt 25. punktu šādā redakcijā:

"25. Atbildīgā iestāde izsludina konkursu, ievietojot sludinājumu izdevumā "Latvijas Vēstnesis", kā arī atbildīgās iestādes  tīmekļa vietnē ([www.varam.gov.lv](http://www.varam.gov.lv)) un Vides investīciju fonda tīmekļa vietnē ([www.lvif.gov.lv](http://www.lvif.gov.lv)). Konkursa izsludināšanas dienā atbildīgās iestādes tīmekļa vietnē ([www.varam.gov.lv](http://www.varam.gov.lv))  un Vides investīciju fonda tīmekļa vietnē ([www.lvif.gov.lv](http://www.lvif.gov.lv)) ievieto vadlīnijas projektu iesniedzējiem."

Ministru prezidente Laimdota Straujuma

Vides aizsardzības un

reģionālās attīstības ministrs Kaspars Gerhards